- Hindi News
- National
- तोरण मारा, फेरों के लिए दूल्हों ने मांगी दहेज में कार, दुल्हनों ने बारात लौटाई
तोरण मारा, फेरों के लिए दूल्हों ने मांगी दहेज में कार, दुल्हनों ने बारात लौटाई
भास्कर संवाददाता |उदयपुरवाटी/ सीकर
बारातपहुंच चुकी थीं। खाना भी हो चुका था। दूल्हों ने तोरण भी मार लिया। फेरों का वक्त आया तो दूल्हें का पूरा परिवार और बाराती गायब हो गए। यह कोई फिल्मी कहानी नहीं, बल्कि हकीकत की घटना है। मंगलवार देर रात को नीमकाथाना के प्रीतमपुरी और झुंझुनूं के मावटा गांव से बारात सरजोली (जमवारामगढ़) गई थी। यहां दो सगी बहनों की शादी होनी थीं। तोरण के बाद दूल्हों ने कहा कि वे फेरों में तभी बैठेंगे, जब दहेज में कार मिलेगी। दुल्हनों रिश्तेदारों ने काफी समझाइश की कोशिश की। बाद में दोनों दुल्हनों ने शादी से ही इनकार कर दिया। घटना के बाद पूरे बाराती भी बसों में रवाना हो गए। बुधवार को लड़की की मां ने दोनों दूल्हों इनके रिश्तेदारों के खिलाफ दहेज मांगने धोखाधड़ी का मामला दर्ज करवाया है।
जानकारी के अनुसार, सरजोली गांव में दिनेश कंवर और रेखा कंवर दोनों सगी बहनों की शादी प्रीतमपुरी के दिनेशसिंह पुत्र राजेंद्रसिंह और झुंझुनूं के मावटा के कालूसिंह पुत्र सुमेरसिंह से तय हुई थी। 28 फरवरी को इनकी शादी होनी थी। शाम को गांव में बारात भी पहुंच गई। बारातियों का स्वागत भी शानदार तरीके से किया गया। इसके बाद दूल्हों ने तोरण भी मार दिया। बारातियों ने खाना भी खा लिया, लेकिन फेरों के वक्त दूल्हें, बारात उनके पिता-रिश्तेदार गाड़ियों में बैठकर फरार हो गए। लड़की के परिजनों ग्रामीणों ने सभी को तलाशने की कोशिश की, लेकिन कोई नहीं मिला। दुल्हनों की मां गोपाल कंवर का कहना है कि दूल्हों ने दहेज में कार की मांग की थी। उन्हें काफी समझाइश भी की गई। दुल्हनों ने भी दहेज मांगने पर शादी से इनकार कर दिया।
लड़कियों के चचेरे भाई विक्रमसिंह ने दैनिक भास्कर को बताया कि तोरण मारने के बाद दोनों दूल्हों परिजनों ने दहेज में कार की मांग की। दोनों बहनों ने भी उन्हें समझाने की कोशिश की लेकिन दोनों कहने लगे कि वे फेरों में कार मिलने पर बैठेंगे। उन्होंने बताया कि इन्होंने पहले टीके में 31 हजार रुपए और एक हाथ का गहना मांगा था। यह दोनों मांगे पूरी कर दी गई थी। इसके बाद भी तोरण मारने के बाद इन्होंने कार मांग ली। उनका कहना है कि कार की मांग भी वे जैसे-तैसे पूरी कर सकते थे, लेकिन ऐसे लोगों पर विश्वास नहीं कर सकते हैं कि वे इनको जीवनभर की खुशियां देते। कार की मांग पूरी करने पर वे फिर मांग करने लगते। इसलिए इस शादी से इनकार कर दिया।
^दुल्हनों की मां ने दोनों दूल्हों, इनके पिता, जीजा सहित अन्य रिश्तेदारों के खिलाफ दहेज मांगने और धोखाधड़ी का मुकदमा दर्ज कराया है। दूल्हों ने तोरण मारने के बाद दहेज में कार की मांग की थी। मना करने के बाद बाराती दूल्हें गायब हो गए थे। पुलिस फोर्स तैनात करके दूसरी जगह लड़कियों की शादी करवाई जा रही है। -छुटनलाल, एसएचओ, जमवारामगढ़ पुलिस थाना
दुल्हनों के भाई ने भास्कर से कहा- क्या गारंटी कि आगे दहेज नहीं मांगतंे
बुधवार को सरजोली में जमवारामगढ़ पुलिस फोर्स तैनात कर दी गई। लड़की के परिजनों ने जयपुर के रिश्तेदारों को इसकी जानकारी दी। देर शाम को जयपुर से दूल्हे पहुंचे और लड़कियों की शादी पुलिस सुरक्षा में करवाई गई।
{दोनों दूल्हनें अभी पढ़ाई कर रही हैं, जबकि दूल्हें मजदूरी।
{दिनेश कंवर की शादी दिनेशसिंह पुत्र राजेंद्रसिंह निवासी प्रीतमपुरी से तय हुई थी। दिनेश कंवर 11वीं क्लास की पढ़ाई कर रही हैं।
{ रेखा कंवर की शादी मावता के कालूसिंह पुत्र सुमेरसिंह से तय हुई थी। रेखा कक्षा 12वीं की पढ़ाई कर रही हैं।
tgl_Latn sot_Latn hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva